cyanic-selkie/wikianc huggingface dataset:
Γαλλικό Πρωτάθλημα Στίβου 1893
Το Γαλλικό Πρωτάθλημα Στίβου 1893 (γαλλ: Championnats de France d'athlétisme 1893) ήταν η 6η διοργάνωση του Γαλλικού Πρωταθλήματος Στίβου, που διοργανώθηκε υπό την εποπτεία της Ένωσης Γαλλικών Αθλητικών Σωματείων (Union des sociétés françaises de sports athlétiques). Η διοργάνωση πραγματοποιήθηκε στο στάδιο Κρουά-Κατελάν στο Παρίσι στις 16 Απριλίου, 21 Μαΐου και 28 Μαΐου του 1893.
Στο πρόγραμμα του πρωταθλήματος, το αγώνισμα του στιπλ (4000 μέτρα) έλαβε χώρα στις 16 Απριλίου, τα 100 μέτρα, τα 1500 μέτρα, τα 400 μέτρα με εμπόδια, το άλμα εις ύψος και το άλμα επί κοντώ στις 21 Μαΐου, και τα 110 μέτρα με εμπόδια, τα 400 μέτρα, τα 800 μέτρα, το άλμα εις μήκος και η σφαιροβολία στις 28 Μαΐου.
Στο πρωτάθλημα διεξήχθησαν 11 αγωνίσματα ανδρών. Στο πρόγραμμα του πρωταθλήματος 2 νέα αγωνίσματα προστέθηκαν, τα 800 μέτρα και τα 400 μέτρα με εμπόδια. Ο Πολ Μπλανσέ και ο Φερνάν Μεγιέρ κέρδισαν δύο τίτλους.
Στη διοργάνωση καταρρίφθηκαν 4 ρεκόρ πρωταθλήματος από τους Ζουλιάν Μπορέλ στα 4000 μέτρα στιπλ, Γκουστάβ Ντουσάμπ στο άλμα επί κοντώ, Πολ Τιερί στο άλμα εις μήκος και Έκτορ Μπεμελμάνς στη σφαιροβολία.
Στον πίνακα των μεταλλίων την πρώτη θέση κατέκτησε η Ρασίνγκ Κλαμπ ντε Φρανς με 7 χρυσά μετάλλια.
Αποτελέσματα
1891 | 1892 | 1893 | 1894 | 1895 thumb|right|Ο πρωταθλητής στα 100 μέτρα, Ζαν-Γκι Γκοτιέ. thumb|right|Ο Βέλγος πρωταθλητής στο άλμα επί κοντώ, Γκουστάβ Ντουσάμπ.
Εξωτερικοί σύνδεσμοι
Κατηγορία:Γαλλικά Πρωταθλήματα Στίβου Κατηγορία:Στίβος το 1893 Κατηγορία:Αθλητισμός στο Παρίσι
Μινμπάρ
thumb|right|200px|Μινμπάρ στο Τέμενος Μολά Τσελεμπί στην [[Κωνσταντινούπολη.]] Ο όρος Μινμπάρ (منبر, επίσης προφέρεται ως μιμπάρ ή μιμπέρ) είναι μια υπερυψωμένη πλατφόρμα (αντίστοιχη του άμβωνα στις χριστιανικές εκκλησίες) μέσα στο ισλαμικό τέμενος όπου ο Ιμάμης (καθοδηγητής της μουσουλμανικής προσευχής) ανεβαίνει για να κάνει θρησκευτικό κήρυγμα στην προσευχή (γνωστή ως Χούτμπα Αραβικά: خطبة ) της Παρασκευής.
Η λέξη προέρχεται από αραβική ρίζα ν-μπ-ρ η οποία σημαίνει 'ανεβάζω, ανυψώνω'. Ο πληθυντικός στα αραβικά είναι μανάμπιρ (Αραβικά: منابر).
Χρήσεις
thumb|left|150px| Ο Ammar Nakshawani κάνει κήρυγμα από το μινμπάρ σε Τέμενος στο [[Νταρ ες Σαλάμ της Τανζανίας κατά τη διάρκεια του Ραμαζανιού.]] Το μινμπάρ χρησιμοποιείται επίσης για σημαντικές δημόσιες ανακοινώσεις. Εκτός από τους Ιμάμιδες, Ισλαμικοί ηγέτες όπως χαλίφηδες ή τοπικοί διοικητές το χρησιμοποιούν επίσης για το κήρυγμα της Παρασκευής. Σε χώρες όπως την Αίγυπτο και τη Σαουδική Αραβία το μινμπάρ έχει χρησιμοποιηθεί και για άσκηση πολιτικής κριτικής (άλλοτε θετικής ή αρνητικής) υπέρ/κατά των αρχών. Το 1979 στο Ιράν τα κηρύγματα από το μινμπάρ χρησιμοποιήθηκαν για αρνητική κριτική στην πολιτική του Σάχη. Η κύρια χρήση του μινμπάρ δεν είναι για πολιτικά κηρύγματα αλλά κυρίως για κηρύγματα περί ηθικής και θρησκευτικού περιεχομένου (όπως κηρύγματα για την ζωή, την οικογένεια, την παιδεία και τις διαπροσωπικές σχέσεις).
Παραπομπές
Κατηγορία:Ισλαμική αρχιτεκτονική Κατηγορία:Ναοδομία
Ουίλιαμ Λάσελ
Ο Ουίλιαμ Λάσελ (αγγλικά: William Lassell, 18 Ιουνίου 1799 – 5 Οκτωβρίου 1880) ήταν Άγγλος αστρονόμος, που γεννήθηκε στο Μπόλτον του Λάνκασαϊρ (Lancashire), σήμερα προάστιο του Μάντσεστερ.
Η ζωή του
Ο Λάσελ δημιούργησε περιουσία ως ζυθοποιός, πράγμα που του επέτρεψε να καλλιεργήσει το ενδιαφέρον του για την Παρατηρησιακή Αστρονομία. Κατασκεύασε ένα αστεροσκοπείο κοντά στο Λίβερπουλ και το εξόπλισε με ένα κατοπτρικό τηλεσκόπιο διαμέτρου 24 ιντσών (61 εκατοστομέτρων), γνωστό ως «τηλεσκόπιο του Starfield». Πρωτοπόρησε στηρίζοντάς το με ισημερινή στήριξη για την εύκολη παρακολούθηση των ουράνιων σωμάτων καθώς η Γη περιστρέφεται. Λείανε ο ίδιος το κάτοπτρο του τηλεσκοπίου αυτού χρησιμοποιώντας εξοπλισμό που επίσης είχε κατασκευάσει ο ίδιος.
Στις 10 Οκτωβρίου 1846 ο Λάσελ ανακάλυψε τον φυσικό δορυφόρο Τρίτωνα, τον μεγαλύτερο του Ποσειδώνα, μόλις 17 ημέρες μετά την ανακάλυψη του ίδιου του Ποσειδώνα από τον Γερμανό αστρονόμο Γιόχαν Γκότφριντ Γκάλε. Το 1848 ο Λάσελ ανακάλυψε ανεξάρτητα από τους George Phillips Bond και William Cranch Bond τον Υπερίωνα, δορυφόρο του Κρόνου. Στις 24 Οκτωβρίου 1851 ανακάλυψε τους Άριελ και Ουμβριήλ, δύο δορυφόρους του πλανήτη Ουρανού. Την ίδια χρονιά, όταν η Βασίλισσα Βικτωρία επισκέφθηκε το Λίβερπουλ, ο Λάσελ ήταν ο μόνος άνθρωπος τον οποίο ζήτησε να συναντήσει.
Το 1855 ο Λάσελ κατασκεύασε ένα τηλεσκόπιο διαμέτρου 48 ιντσών (122 εκατοστών) και το εγκατέστησε στη Μάλτα εξαιτίας των καλύτερων καιρικών συνθηκών για αστρονομικές παρατηρήσεις σε σχέση με την πατρίδα του. Τιμήθηκε με το χρυσό μετάλλιο της Βασιλικής Αστρονομικής Εταιρείας το 1849 και κατείχε τη θέση του προέδρου της επί δύο έτη, αρχίζοντας από το 1870.
Με τον θάνατό του άφησε πίσω του μια περιουσία £80.000 (ισοδύναμων με εκατομμύρια ευρώ με τις σημερινές αναλογίες).
Ονομάσθηκαν προς τιμή του
Προς τιμή του Λάσελ πήραν το όνομά του δύο κρατήρες, ένας στο νότιο ημισφαίριο της Σελήνης και ένας στον Άρη, ένας δακτύλιος του Ποσειδώνα και ο αστεροειδής 2636 Λάσελ (2636 Lassell).
Εξωτερικοί σύνδεσμοι
Κατηγορία:Άγγλοι αστρονόμοι Κατηγορία:Αστρονόμοι του 19ου αιώνα
Ιωάννης ΣΤ΄ του Όλντενμπουργκ
Ο Ιωάννης ΣΤ΄, γερμ. Johann VI. (1501 - 1548) από τον Οίκο του Όλντενμπουργκ ήταν Κόμης του Όλντενμπουργκ & Ντέλμενχορστ (1526-1529) μαζί με τους μικρότερους αδελφούς του Γεώργιο, Χριστόφορο και Αντώνιο Α΄.
Βιογραφία
Γεννήθηκε στο Όλντενμπουργκ και ήταν ο πρωτότοκος γιος του Ιωάννη Ε΄, κόμη του Όλντενμπουργκ & Ντέλμενχορστ και της Άννας του Άνχαλτ, κόρης του Γεωργίου Α΄, πρίγκιπα του Άνχαλτ-Ντέσαου.
Το 1526 διαδέχθηκαν τον Ιωάννη Ε΄ οι γιοί του Ιωάννης ΣΤ΄, Γεώργιος, Χριστόφορος και Αντώνιος Α΄. Ωστόσο διαφωνίες ανέκυψαν από την αρχή: η Άννα του Άνχαλτ και τα τρία μεγαλύτερα τέκνα της, ο Ιωάννης ΣΤ΄, η Άννα και ο Γεώργιος έμειναν Καθολικοί, ενώ ο Χριστόφορος και ο Αντώνιος Α΄ επέλεξαν τη Λουθηρανική πίστη. Οι δύο μικρότεροι προσπάθησαν να βελτιώσουν τις σχέσεις τους με τον Οίκο των Σίρκσενα, κομήτων της γειτονικής Ανατολικής Φρισίας, αν και ήταν σε διαμάχες με τον πατέρα και τον πάππο τους. Θέλησαν να κάνουν επιγαμίες με τους Σίρκσενα, αλλά οι δύο μεγαλύτεροι αδελφοί τους απέτρεψαν.
Η φιλονικία λύθηκε με την παραίτηση του Ιωάννη ΣΤ΄ και του Γεωργίου το 1529. Ο Ιωάννης ΣΤ΄ προσπάθησε να ανακτήσει την εξουσία του με τη βοήθεια του Ερρίκου Ε΄, δούκα του Μπράουνσβαϊγκ-Βολφενμπύτελ. Πράγματι ορίστηκε συγκυβερνήτης με περιορισμένες αρμοδιότητες για 10 έτη.
Μετά από αυτό το διάστημα ο Ιωάννης ΣΤ΄ έκανε αγωγή εναντίον των δύο μικρότερων αδελφών του, ζητώντας ένα ίσο μερίδιο ή διαίρεση της κομητείας. Το 1542 η Αυλή εκδίκασε την υπόθεση και αποφάσισε να αποζημιωθεί ο Ιωάννης ΣΤ΄, αν αποποιηθεί τη διεκδίκηση της συγκυβέρνησης· ο Γεώργιος δεν αναφέρεται στις πηγές.
Απεβίωσε το 1548 στη Βρέμη. Το 1551 απεβίωσε και ο Γεώργιος.
Οικογένεια
Νυμφεύτηκε μια γυναίκα, που δεν ήταν ευγενής, έτσι αν είχε τέκνα δεν είχαν δικαίωμα διαδοχής. Μάλλον έκανε αυτόν τον γάμο όταν είχε πλέον χάσει τις ελπίδες του να ξαναπάρει την εξουσία.
Παραπομπές σε πηγές
Κατηγορία:Οίκος του Όλντενμπουργκ Κατηγορία:Κόμητες του Όλντενμπουργκ
Χημική ποικιλότητα
Η ζωή διατηρείται μέσω του μεταβολισμού διαφόρων χημικών ουσιών, όπως τα σάκχαρα, τα αμινοξέα, τις πρωτεΐνες κ.α. Μαζί με αυτές τις ουσίες, που ονομάζονται πρωτογενείς μεταβολίτες, πολλοί οργανισμοί παράγουν ένα μεγάλο αριθμό από άλλες ουσίες, τους δευτερογενείς μεταβολίτες. Το σύνολο των δευτερογενών μεταβολιτών αποτελεί τη χημική ποικιλότητα η οποία απαντάται στη φύση.
Γενικά
Οι δευτερογενείς μεταβολίτες που παράγονται από ένα μεγάλο εύρος οργανισμών, όπως για παράδειγμα οι σπόγγοι, τα ολοθούρια, τα αρθρόποδα, τα μικρόβια καθώς και τα ανώτερα φυτά (π.χ. αρωματικά φυτά), οι λειχήνες και τα κυανοβακτήρια συνθέτουν την χημική ποικιλότητα. Τα φυτά αποτελούν μία ομάδα οργανισμών στην οποία παράγεται ο μεγαλύτερος αριθμός δευτερογενών μεταβολιτών από το σύνολο της χημικής ποικιλότητας που απαντάται στη φύση. Η παραγωγή δευτερογενών μεταβολιτών στα φυτά συσχετίζεται με τις αλληλεπιδράσεις τους με το περιβάλλον. και μπορεί να είναι συνέπεια της εξελικτικής προσαρμογής των φυτών στις αλλαγές του περιβάλλοντος. Πιθανόν, οι δευτερογενείς μεταβολίτες να παίζουν ρόλο στην άμυνα τους ενάντια σε πολλά διαφορετικά είδη θηρευτών, ανταγωνιστών, αλλά και παθογόνα και παράσιτα, εκ των οποίων το καθένα έχει διαφορετική ευαισθησία σε κάθε χημική ουσία καθώς και να συμμετέχουν στην αύξηση και ανάπτυξη τους.
Παράγοντες πουν επηρεάζουν τη χημική ποικιλότητα
Το πλήθος των δευτερογενών μεταβολιτών εκτιμάται ότι φτάνει τις εκατοντάδες χιλιάδες. Επιπλέον κάθε είδος συνθέτει διαφορετικό αριθμό και διαφορετικούς δευτερογενείς μεταβολίτες. Η ποσότητα και η σύσταση των δευτερογενών μεταβολιτών που συνθέτουν τη χημική ποικιλότητα εξαρτάται από φυσιολογικές, γενετικές, περιβαλλοντικές παραμέτρους και τη βιολογική ποικιλότητα.
Πεδία εφαρμογής
Οι δευτερογενείς μεταβολίτες των ανώτερων φυτών έχουν παίξει μεγάλο ρόλο στην ανθρώπινη κοινωνία και οικονομία, καθώς χρησιμοποιούνται ευρύτατα ως φάρμακα, φυτοφάρμακα, βαφές, τροφές και ενισχυτικά γεύσης με αποτέλεσμα να έχουν εφαρμογή σε πολλά διαφορετικά πεδία.
Ιατρική/ Φαρμακευτική
Τα φυτά χρησιμοποιούνται σαν κύρια πηγή για την ανακάλυψη νέων φαρμάκων από πολλές φαρμακοβιομηχανίες και συγκεκριμένα το 25 % περίπου των φαρμάκων προέρχονται άμεσα ή έμμεσα από τα φυτά. Πολλά από τα φυτικά εκχυλίσματα έχουν αντιμικροβιακές ιδιότητες, οι οποίες έχουν αποδειχθεί από διάφορες έρευνες στις οποίες εξετάστηκε η ικανότητα τους να ελέγξουν και να αντιστρέψουν τη δράση παθογόνων μικροοργανισμών. Θεωρείται ότι οι ιδιότητες αυτές οφείλονται στη χημική ποικιλότητα των φυτών, δηλαδή στην διαφορετική σύσταση των δευτερογενών μεταβολιτών. Σε πολλές περιπτώσεις, ο συνδυασμός διαφορετικών φυτικών εκχυλισμάτων φάνηκε να έχει καλύτερο αποτέλεσμα.
Γεωργία
Η μελέτη της χημικής ποικιλότητας των φυτών μπορεί να έχει θετικά αποτελέσματα στη γεωργία. Έχει ερευνηθεί σε πολλές περιπτώσεις η επίδραση των δευτερογενών μεταβολιτών των φυτών σε έντομα που βλάπτουν τις γεωργικές καλλιέργειες. Για παράδειγμα, βρέθηκε τα αιθέρια έλαια διαφόρων φυτών της Οικογένειας Apiaceae έχουν εντομοκτονικές ιδιότητες και θεωρείται ότι μπορούν να χρησιμοποιηθούν ως εντομοκτόνα σε καλλιέργειες. Άλλο παράδειγμα αποτελούν τα αιθέρια έλαια από τα φυτά Athmanta haynaldii και Myristica fragrans και η αποτελεσματικότητα τους στην αλλαγή διατροφικών συνηθειών της κάμπιας του σκώρου Lymantria dispar που προκαλεί προβλήματα σε καλλιέργειες ξυλωδών φυτών. Φάνηκε ότι είχαν χαμηλή τοξικότητα για τους ανθρώπους αλλά μεγάλη αποτελεσματικότητα ενάντια στις κάμπιες και προτάθηκε από τους ερευνητές η χρήση του ως εντομοκτόνο.
Περιβαλλοντικές επιστήμες
Στην Διάσκεψη του Ρίο το 1992 και στη Παγκόσμια Σύμβαση για την βιοποικιλότητα δόθηκε μεγάλη προσοχή στον ανησυχητικό ρυθμό απώλειας φυτικών ειδών, και εκτιμήθηκε ότι μεγάλο ποσοστό από τα φυτά που χάνονται είναι ανεξερεύνητα, παρά τις έρευνες των τελευταίων δεκαετιών, και έχουν πιθανώς φαρμακευτικές/θεραπευτικές ιδιότητες. Επιπρόσθετα, θεωρείται ότι σε ενδιαιτήματα που κινδυνεύουν η χημική ποικιλότητα ενδέχεται να έχει μεγάλη οικονομική αξία. Η γνώση και εκμετάλλευση των δευτερογενών μεταβολιτών των φυτών πρέπει να βασίζεται στη γνώση και στην κατανόηση της χημικής ποικιλότητας. Η χημική ποικιλότητα ενός φυτού μπορεί να χρησιμοποιηθεί και σαν εργαλείο για την προστασία του. Για παράδειγμα πραγματοποιήθηκε έρευνα για το φυτό Justicia adhatoda στο Πακιστάν, το οποίο χρησιμοποιείται πολύ στην τοπική παραδοσιακή ιατρική, αλλά και στη δυτική ιατρική. Αποδεικνύοντας ότι το φυτό αυτό έχει μεγάλη χημική ποικιλότητα και φαρμακευτική αξία, οι ερευνητές εστίασαν στη σημασία της προστασίας του φυτού και στην αλλαγή του τρόπου συγκομιδής του.
Η χημική ποικιλότητα των φυτών μπορεί ακόμα και να επηρεάσει τα ενδιαιτήματα τους. Για παράδειγμα, έχει βρεθεί ότι η χημική ποικιλότητα του φυτού Tanacetum vulgare επηρεάζει σε μεγάλο βαθμό την κατανομή των φυτοφάγων εντόμων και ζώων στην περιοχή που φύεται και εμποδίζει την εγκατάσταση άλλων φυτών στη γύρω περιοχή.
Παραδείγματα χημικής ποικιλότητας σε φυτικούς οργανισμούς
Ένα από τα πιο χαρακτηριστικά γνωρίσματα των δευτερογενών μεταβολιτών είναι η τεράστια ποικιλία στη σύσταση ανάμεσα στα διαφορετικά είδη.
Τα αιθέρια έλαια από τα φύλλα του φυτού κάρυ (Murraya koenigii), που χρησιμοποιούνται ευρύτατα στη μαγειρική ως μπαχαρικά,
βρέθηκε ότι περιέχουν 90 διαφορετικούς δευτερογενείς μεταβολίτες, ενώ υπάρχουν μεγάλες διαφορές στην ποσότητα των αιθέριων ελαίων και στην οσμή.
Τα αιθέρια έλαια από τη ρίγανη (Origanum vulgare L.), σε έρευνα που πραγματοποιήθηκε στην Ινδία, βρέθηκε ότι περιέχουν 51 διαφορετικούς δευτερογενείς μεταβολίτες.
Τα είδη του γένους Eugenia (Οικογένεια Myrtaceae) χαρακτηρίζονται από μεγάλη χημική ποικιλότητα, καθώς έχουν αναγνωριστεί
περισσότερα από 300 δευτερογενείς μεταβολίτες μέχρι τώρα.
Παραπομπές
Κατηγορία:Μεταβολισμός Κατηγορία:Φυσιολογία φυτών
Arcade (τραγούδι)
Το "Arcade" είναι ένα αγγλόφωνο τραγούδι, ερμηνευμένο από τον Ολλανδό τραγουδιστή Ντάνκαν Λόρενς. Εκπροσώπησε την στον  στο Τελ Αβίβ του Ισραήλ και κατέλαβε την πρώτη θέση. Το τραγούδι κυκλοφόρησε σε ψηφιακή μορφή στις 7 Μαρτίου 2019. Γράφτηκε από τον ίδιο τον Ντάνκαν Λόρενς, τον Γιόελ Χουέ, τον Βάουτερ Χάρντι και τον Γουίλ Νοξ. Μετά την ανακοίνωση όλων των τραγουδιών που θα συμμετείχαν στον διαγωνισμό, το "Arcade" έγινε το αγαπημένο τραγούδι για να νικήσει τον διαγωνισμό και παρέμεινε έτσι μέχρι και το τέλος του διαγωνισμού.
Υπόβαθρο
Σε μια συνέντευξη, ο Ντάνκαν είπε:"Κατά την διάρκεια των σπουδών μου στην Ακαδημία Ροκ στο Τίλμπουρχ, έμαθα πώς να απευθύνεσαι σε ένα μεγάλο κοινό χωρίς να χαθεί το ενδιαφέρον του προς εσένα. Αναζήτησα ιστορίες που με συγκινούσαν και σήμαιναν κάτι για μένα ή για κάποιον άλλον. Βρήκα αυτή την έμπνευση σε μια ιστορία από ένα αγαπημένο πρόσωπο που έφυγε από την ζωή σε νεαρή ηλικία. Οι λέξεις και η μελωδία απλώς ήρθαν σε μένα, από την καρδιά. Με τη βοήθεια του Γιόελ Χουέ και του Βάουτερ Χάρντι, δημιουργήσαμε μια ιστορία: το 'Arcade'. Το 'Arcade' είναι μια ιστορία για την αναζήτηση του έρωτα της ζωής σου. Αφορά την ελπίδα να φτάσεις σε κάτι που μοιάζει απρόσιτο. Έγραψα πολλά άλλα τραγούδια μετά το 'Arcade', ωστόσο το 'Arcade' είναι πιο κοντά στην καρδιά και δείχνει το πώς μπορώ να πλησιάσω τους ανθρώπους μέσα από τα τραγούδια μου."
Διαγωνισμός Τραγουδιού Eurovision
Το τραγούδι επιλέχθηκε να εκπροσωπήσει την Ολλανδία στον Διαγωνισμό Τραγουδιού Eurovision 2019, μετά την εσωτερική επιλογή του Ντάνκαν Λόρενς από τον ολλανδικό ραδιοτηλεοπτικό σταθμό. Στις 28 Ιανουαρίου 2019, σε μια ειδική εκδήλωση πραγματοποιήθηκε η κλήρωση εμφάνισης των χωρών στους δυο ημιτελικούς αλλά και σε ποιο μισό του σόου θα εμφανιζόταν η κάθε χώρα. Η Ολλανδία κληρώθηκε στον δεύτερο ημιτελικό, που έγινε στις 16 Μαΐου 2019, και στο δεύτερο μισό του σόου. Μόλις ανακοινώθηκαν όλα τα διαγωνιζόμενα τραγούδια για τον διαγωνισμό τραγουδιού του 2019, η σειρά εμφάνισης στους ημιτελικούς αποφασίστηκε από τους παραγωγούς του διαγωνισμού αντί να γίνει νέα κλήρωση, έτσι ώστε τα παρόμοια τραγούδια να μην τοποθετηθούν το ένα δίπλα στο άλλο. Η Ολλανδία εμφανίστηκε στην δωδέκατη θέση και προκρίθηκε για τον τελικό, στον οποίο κατέκτησε την πρώτη θέση με 498 βαθμούς.
Εξωτερικοί σύνδεσμοι
Κατηγορία:Διαγωνισμός Τραγουδιού Eurovision 2019 Κατηγορία:Τραγούδια στον διαγωνισμό τραγουδιού της Eurovision Κατηγορία:Νικητήρια τραγούδια του διαγωνισμού τραγουδιού της Eurovision
Beriev Be-8
Το Beriev Be-8 (Κωδική Ονομασία NATO: Mole) ήταν ένα αμφίβιο επιβατικό αεροσκάφος, Ρωσικής σχεδίασης και κατασκευής. Κατασκευάστηκε το 1947 και είχε παρόμοια στοιχεία με το Be-4, αν και μεγαλύτερο και βαρύτερο. Ήταν ένα μονοκινητήριο αεροσκάφος με την πτέρυγα τοποθετημένη σε ένα λεπτό πυλώνα και κοντούς πλωτήρες. Συγκριτικά με το Be-4 το Be-8 ήταν εξοπλισμένο με ανασυρόμενο σύστημα προσγείωσης ενώ το πιλοτήριο και η καμπίνα των επιβατών θερμαίνονταν. Το Be-8 σχεδιάστηκε ως πολιτικό αεροσκάφος και για το λόγο αυτό δεν έφερε οπλισμό. Η πρώτη πτήση έγινε στις 8 Δεκεμβρίου 1947 όπου επέδειξε τα καλά χαρακτηριστικά του. Κατασκευάστηκαν 2 πρωτότυπα, ένα εκ των οποίων επιδείχθηκε στην Σοβιετική μέρα αεροπορίας του 1951 στο Τουσίνο.
Εξωτερικοί σύνδεσμοι
Κατηγορία:Αμφίβια αεροσκάφη Be-8
Δάρδανος (αποσαφήνιση)
Με το όνομα Δάρδανος αναφέρονται δύο πρόσωπα στην ελληνική μυθολογία, ένας φιλόσοφος, ένας ασκληπιάδης των αρχαίων χρόνων, ένας Ρωμαίος πατρίκιος, μια αρχαία πόλη και ένας σύγχρονος όρμος. Στον θηλυκό τύπο με το όνομα Δαρδανίδα αναφέρεται μια αρχαία αυλήτρια και ακρωτήριο των Δαρδανελίων, ενώ με το όνομα Δαρδανία αναφέρονται δύο περιοχές, αρχαίες χώρες μία στην περιοχή της Τροίας και μία στη περιοχή των Βαλκανίων. Συγκεκριμένα:
Εξάλλου, με την ονομασία Δαρδανίδες αναφέρονται οι απόγονοι του ιδρυτή της Δαρδανίας της Τρωάδας, ενώ ως Δάρδανοι Τρωάδας και Δάρδανοι Βαλκανικής οι αντίστοιχοι αρχαίοι λαοί, κάτοικοι των δύο περιοχών.
Εξωτερικοί σύνδεσμοι
Κατηγορία:Αποσαφηνίσεις ονομάτων
Μιχαήλ Λεβέντης
Ο Μιχαήλ Λεβέντης ή Μιχαήλος ήταν καθηγητής της μουσικής, συνθέτης και στιχουργός παιδαγωγικών τραγουδιών, ανάμεσα στα οποία το γνωστότερο είναι «Ο αποχαιρετισμός του χρόνου» (γνωστότερο σαν Πάει ο παλιός ο χρόνος.
Βιογραφία
Γεννήθηκε στο Ναύπλιο το 1885 και πέθανε στη Σύρο το 1932.
Διδακτική δραστηριότητα
Εργάστηκε σαν δάσκαλος της μουσικής σε διάφορα εκπαιδευτήρια και οργανισμούς, μεταξύ άλλων στο Αναμορφωτικό Σχολείο Αρρένων. Εκεί ανέπτυξε ενθουσιώδη δραστηριότητα και συνέβαλε στην εκπαίδευση του απροστάτευτου παιδιού.
Το έργο του διακρίνεται για την ευγένεια της μελωδικής γραμμής και τη ζωηρότητα των ιδεών.
Πηγές
Οι πληροφορίες γι' αυτόν προήλθαν από το βιβλίο του Κώστα Χάγιου «Οι ωραιότερες χορωδίες», τεύχος 1ο, εκδόσεις Κωνσταντινίδη, Αθήνα 1951, σελ. 5.
Λεβεντης Μιχαηλ
Κρίση στο Ιράκ το 2014
Από το Δεκέμβριο του 2013, ξέσπασαν συγκρούσεις ανάμεσα στις ιρακινές δυνάμεις ασφαλείας και το Ισλαμικό Κράτος του Ιράκ και της Ανατολής σε όλο το δυτικό Ιράκ. Στις αρχές Ιανουαρίου του 2014 η ισλαμική οργάνωση πήρε τον έλεγχο της πόλης Φαλούτζα και εξαπέλυσε μεγάλη επίθεση εναντίον της πόλης Ραμάντι η οποία ολοκληρώθηκε τον Μάιο του 2015 υπέρ των τζιχαντιστών. Στη συνέχεια, ο Ιρακινός στρατός ξεκίνησε να διεξάγει επιθέσεις ανακατάληψης των περιοχών. Η οργάνωση, η οποία προελαύνει στη γειτονική Συρία, από όπου προμηθεύεται εξοπλισμό, ενίσχυσε σημαντικά τη θέση της.
Στις αρχές Ιουνίου του 2014, οι αντάρτες της οργάνωσης προωθήθηκαν περαιτέρω στο κεντρικό και βόρειο τμήμα του Ιράκ. Στις 5 Ιουνίου κατάφεραν και κατέλαβαν την πόλη Σαμάρα. Η δεύτερη μεγαλύτερη πόλη του Ιράκ, η Μοσούλη κατελήφθη πλήρως στις 10 Ιουνίου. Την επόμενη μέρα έπεσε και η πόλη Τικρίτ.
Παραπομπές
Κατηγορία:Ιστορία του Ιράκ
Aleksandra & Konstantin
Οι Aleksandra & Konstantin είναι Λευκορωσικό μουσικό δίδυμο που αποτελείται από την τραγουδίστρια Αλεξάνδρα Κιρσάνοβα και τον κιθαρίστα Κονσταντίν Τραπέζο. Αντιπροσώπευσαν τη Λευκορωσία στην πρώτη της συμμετοχή στον Διαγωνισμό Τραγουδιού της Eurovision, με το τραγούδι "My Galileo" στο διαγωνισμό του 2004 στη Κωνσταντινούπολη της Τουρκίας. Το δίδυμο είναι ενεργό από το 1998.
Παραπομπές
Κατηγορία:Λευκορώσοι τραγουδιστές Κατηγορία:Συμμετέχοντες στη Eurovision
Γαλέρα (περιοδικό)
right|150px|thumb|Γαλέρα #12 Η Γαλέρα υπήρξε μηνιαίο περιοδικό με έδρα την Αθήνα, το οποίο κυκλοφόρησε 51 τεύχη μεταξύ 2005 και 2010. Εκδιδόταν από το Συνεταιρισμό Ερετών (ερέτης στα αρχαία ελληνικά σημαίνει «κωπηλάτης»). Περιοδικό με σαφή αριστερό πολιτικό προσανατολισμό, η Γαλέρα περιείχε κυρίως κείμενα γνώμης και πολιτικές αναλύσεις. Αυτό που την έκανε ξεχωριστή σε σύγκριση με τα υπόλοιπα πολιτικά έντυπα, ήταν η συνεργασία της με πολλούς γελοιογράφους και δημιουργούς κόμικς.
Εκδόθηκε το Οκτώβριο του 2005, με διευθυντή τον σκιτσογράφο Γιάννη Καλαϊτζή και διευθυντή σύνταξης τον Χριστόφορο Κάσδαγλη, συγκεντρώνοντας αρκετούς δημιουργούς κόμικς / σκιτσογράφους, ανάμεσα στους οποίους οι Γιάννης Ιωάννου, Ηλίας Μακρής, Ανδρέας Πετρουλάκης, Πέτρος Ζερβός αλλά και αρθρογράφους όπως οι Π. Μπουκάλας, με σαφείς στόχους την ενασχόληση με την πολιτική, την κοινωνία, τα κινήματα και τον πολιτισμό. Είχε μεγάλο μέγεθος και στο περιεχόμενό της συνδύαζε κείμενα και κόμικς, όπως σειρές του Σταύρου Ντίλιου, του Soloup, γελοιογραφίες του Σπύρου Δερβενιώτη, Γιάννη Δερμεντζόγλου, τη σειρά με τίτλο «Εγκυκλοπαίδεια Τεράτων», με κείμενα του Γιώργου Μπλάνα και εικονογραφήσεις από τον Κώστα Κυριακάκη, μόνιμες στήλες από τον Άγγελο Τσέκερη και Γιώργο Κυρίτση και τον Γιάννη Καλαϊτζή. Σε κοινωνικά θέματα, πρωταγωνίστησε με την εκστρατεία «Γκολ στη φτώχεια» στη σύσταση ποδοσφαιρικής Ομάδας Αστέγων και υποστήριξε συμμετοχές της στο ποδοσφαιρικό Παγκόσμιο Κύπελλο Αστέγων, σε συνεργασία με πολλούς φορείς ανάμεσα στους οποίους το Ίδρυμα Αστέγων Δήμου Αθηναίων, το Ταχυδρομικό Ταμιευτήριο, η εφημερίδα Ελευθεροτυπία ως χορηγός επικοινωνίας. . Το περιοδικό ήταν επίσης ενεργό σε θέματα πολιτισμού και διοργάνωσε Διεθνές φεστιβάλ ρεαλιστικών κόμικς υπό την αιγίδα / συνεργασία του Πολιτισμικού Οργανισμού του Δήμου Αθηναίων το 2006 και το 1ο Διεθνές Κόμικς Θεσσαλονίκης μαζί με το Μουσείο Κινηματογράφου Θεσσαλονίκης το 2006.
Στο περιοδικό συνεισέφεραν επίσης και άλλοι ανάμεσα στους οποίους οι Χρήστος Αλεφάντης, αρχισυντάκτης, Πέτρος Χριστούλιας, Καλανδράνης Δημήτρης, Χερουβείμ Βαγγέλης, Βασίλης Γκογκτζιλάς, Βαγγέλης Ματζίρης, Θανάσης Πέτρου, Τάσος Μαραγκός, δημιουργοί κόμικς, Νίκος Τσαγκρής δημοσιογράφος, Περικλής Κοροβέσης, αρθρογράφος , Δημήτρης Αρβανίτης, σχεδιαστής, Κώστας Ξ. Γιαννόπουλος, κριτική βιβλίου
Το 2006 το περιοδικό μηνύθηκε από τον πολιτικό Γιώργο Καρατζαφέρη για αναφορά του σε λεζάντα εικόνας
Το Φεβρουάριο του 2010, ενώ η ύλη του τεύχους 52 είχε ήδη συγκεντρωθεί, η έκδοση διακόπηκε για οικονομικούς λόγους. Παρόλα αυτά το μη εκδοθέν τεύχος ανέβηκε στην ιστοσελίδα του περιοδικού, ενώ η συντακτική ομάδα ανακοίνωσε ότι τόσο ο συνεταιρισμός όσο και η ιστοσελίδα θα παραμείνουν σε λειτουργία καθώς και ότι θα συνεχιζόταν η εβδομαδιαία εκπομπή του περιοδικού στο ραδιοσταθμό Στο Κόκκινο 105,5.
Αναφορές
Κατηγορία:Πολιτικά έντυπα Κατηγορία:Ελληνικά κόμικς Κατηγορία:Γελοιογραφία
Πρωτάθλημα καλαθοσφαίρισης Α1 εθνικής κατηγορίας ανδρών 1988-1989
Το Πρωτάθλημα καλαθοσφαίρισης της Α1 εθνικής κατηγορίας ανδρών για την σεζόν 1988-1989 κατέκτησε ο Άρης Θεσσαλονίκης με 17 νίκες σε 18 αγώνες κατά την διάρκεια της κανονικής περιόδου, και με 4 νίκες σε 4 αγώνες στα πλέι οφ.
Πρώτος σκόρερ του πρωταθλήματος αναδείχθηκε ο Νίκος Γκάλης με 642 πόντους, ο οποίος στους τέσσερις αγώνες των πλέι-οφ σημείωσε 138 πόντους. Η περίοδος 1988-1989 υπήρξε η πρώτη κατά την οποία επιτράπηκε η απόκτηση ξένων αθλητών από τις ελληνικές ομάδες για τη συμμετοχή τους στο ελληνικό πρωτάθλημα. Οι αθλητές αυτοί ήταν οι Γκρεγκ Ουΐλτζερ, Μάικ Τζόουνς, Έντγκαρ Τζόουνς, Μαρκ Λάντσμπεργκερ, Ντέιβιντ Ίνγκραμ, Μαρκ Πέτγουεϊ, Κάρεϊ Σκάρι, Ντάνι Βρέινς, Ίλια Εφθίμοφ.
Πλέι οφ
Στα πλέι οφ μεταφέρθηκαν τα αποτελέσματα της κανονικής περιόδου, και οι σειρές κρίθηκαν στις 3 νίκες. Οι αγώνες των πλέι οφ ξεκίνησαν στις 22 Μαρτίου και ολοκληρώθηκαν στις 6 Μαΐου.
Προημιτελικοί
Οι νικητές συνέχισαν στους ημιτελικούς, ενώ οι ηττημένοι συνέχισαν στα πλέι οφ για την έξοδο στο κύπελλο Κόρατς.
Πλέι οφ για το κύπελλο κόρατς
Στα πλέι οφ για το κύπελλο Κόρατς βρέθηκαν πέντε ομάδες της Α1 (οι ηττημένες των προημιτελικών και ο ένατος της κανονικής περιόδου) και οι τρεις πρώτες ομάδες της Α2 κατηγορίας, διεκδικώντας δύο θέσεις για το κύπελλο Κόρατς. Οι σειρές των ομάδων της Α1 κρίθηκαν στις 3 νίκες συμπεριλαμβανομένων των αγώνων της κανονικής περιόδου, ενώ οι σειρές μεταξύ ομάδων Α1 και Α2 κρίθηκαν στις δύο νίκες.
Β' φάση
Οι νικητές της Β' φάσης προκρίθηκαν στο κύπελλο Κόρατς.
Πηγές
Κατηγορία:Α1 εθνική κατηγορία καλαθοσφαίρισης ανδρών Πρωταθλημα Ελλαδος Α1 Ανδρων 1988 1989 Πρωταθλημα Ελλαδος Α1 Ανδρων 1988 1989
Ναός του Νικητήριου Ηρακλή (Ρώμη)
Ο ναός του νικητήριου Ηρακλή ή του Ελαίου Ηρακλή (ιτ. Tempio di Ercole Vincitore, Hercules Olivarius) είναι αρχαίος ναός που βρίσκεται κτισμένος στην αρχαία Αγορά του βοός (Forum Boarium) στην Ρώμη. Είναι ο αρχαιότερος μαρμάρινος ναός της Ρώμης.
Περιγραφή
Είναι ναός περίπτερος, και σχεδόν εξ ολοκλήρου από μάρμαρο κτισμένος. Ο σηκός είναι ολοστρόγγυλου σχήματος και έχει διάμετρο 14,8 μέτρα. Περιστοιχίζεται από 19 κίονες ύψους 10 μέτρων, από τους οποίους ένας λείπει, και ίσως να χρησιμοποιήθηκε ως οικοδομικό υλικό για άλλο μεταγενέστερο κτίριο. Τα κιονόκρανα είναι κορινθιακού ρυθμού. Οι βάσεις από ελαφρόπετρα. Ο οριζόντιος δοκός και η σκεπή δεν διατηρούνται. Οι τοίχοι και οι κίονες είναι αρχαίοι από την εποχή που κτίστηκε ο ναός.
Ιστορική αναδρομή
Κτίστηκε το 120 π.Χ. Το όνομα του ναού διασώθηκε σε μια αποσπασματική επιγραφή βάσης αγάλματος που αναγράφει Hercules Olivarius. Κτήτορας του ναού ήταν ο εύπορος Ρωμαίος έμπορος Μάρκος Οκτάβιος Ερρένος (Marcus Octavius Herrenus) που ίσως διακινούσε ελαιόλαδο. Το 1132 μετατράπηκε σε εκκλησία του Πρωτομάρτυρα Στέφανου και διατηρήθηκε. Την εποχή της αναγέννησης έγινε πηγή έμπνευσης για πολλούς αρχιμάστορες. Μετατράπηκε τον 17ο αιώνα σε εκκλησία της Παναγίας (Santa Maria del Sole). Αργότερα, οι αρχαιολόγοι τον ερμήνευσαν λανθασμένα ως ναό της θεάς Βέστα, παρθένου θεότητας της οικογένειας και της οικιακής εστίας, αντίστοιχη της Εστία στην ελληνική μυθολογία.
Έκθεση Φωτογραφιών
Κατηγορία:Τοπογραφία της αρχαίας Ρώμης Κατηγορία:Ναοί του Ηρακλή Κατηγορία:Κτίρια και κατασκευές στη Ρώμη Κατηγορία:Αρχαίοι ελληνικοί ναοί
Νικόλαος Σακελλαρίου
Ο Νικόλαος Σακελλαρίου είναι Έλληνας δικαστής και πρώην Πρόεδρος του Συμβουλίου της Επικρατείας την περίοδο 2015-2018.
Βιογραφικά στοιχεία
Γεννήθηκε στην Αθήνα το έτος 1951 και κατάγεται από το Ξυλόκαστρο. Περάτωσε στις εγκύκλιες σπουδές του στη Λεόντειο Σχολή, σπούδασε στο Τμήμα Νομικής του Πανεπιστημίου Αθηνών και πραγματοποίησε μεταπτυχιακές σπουδές στο Παρίσι.
Το 1977 εισήλθε στο Συμβούλιο της Επικρατείας, το 2009 ανέλαβε πρόεδρος του ΣΤ' τμήματος του ΣτΕ και τον επόμενο χρόνο, το 2010, ανέλαβε πρόεδρος του Α' Τμήματος. Στις 30 Ιουνίου κλήθηκε, ως ο αρχαιότερος των αντιπροέδρων, να καλύψει προσωρινά την θέση του προέδρου του ΣτΕ λόγω συνταξιοδότησης του τότε προέδρου Σωτηρίου Ρίζου.
Στις 22 Οκτωβρίου 2015 επελέγη για την προεδρία του ΣτΕ. Ως δικαστής έχει υποστηρίξει την αντισυνταγματικότητα του χαρατσιού της ΔΕΗ και του PSI. Στις 30 Σεπτεμβρίου 2016 ως πρόεδρος του ΣτΕ ματαίωσε την συνεδρίαση της Ολομέλειας του Δικαστηρίου λόγω του κλίματος που είχε διαμορφωθεί από δημόσιες τοποθετήσεις. Η απόφαση αυτή προκάλεσε την αντίδραση της αντιπολίτευσης αλλά και κορυφαίων δικαστών και νομικών.
Κατά τη διάρκεια της σταδιοδρομίας του έχει διατελέσει πρόεδρος της Εταιρείας Διοικητικών Μελετών ενώ είναι συγγραφέας ποικίλων νομικών μελετών. Το 2001 τιμήθηκε από το Οικουμενικό Πατριαρχείο με τον τίτλο του «Αρχοντος του Μεγάλου Νομοφύλακος της Αγίας του Χριστού Εκκλησίας».
Στις 16-5-2018 παραχώρησε συνέντευξη τύπου κατά την οποία ανακοίνωσε ότι παραιτείται, επικαλούμενος την παραβίαση του απορρήτου των διασκέψεων που αφορούσαν την υπόθεση του ασφαλιστικού (νόμος Κατρούγκαλου)
Κατοικεί στο Κολωνάκι. Είναι νυμφευμένος και έχει μια κόρη νεαρής ηλικίας και την λένε Κατερίνα.
Δασικές πυρκαγιές στην Αλγερία το 2021
Οι δασικές πυρκαγιές που σημειώθηκαν στην Αλγερία από τις 9 Αυγούστου 2021 και μετά, είχαν σαν αποτέλεσμα να πεθάνουν 69 άνθρωποι, συμπεριλαμβανομένων 41 πολιτών και 28 στρατιωτών οι οποίοι έχασαν την ζωή τους αφού εγκλωβίστηκαν στις πυρκαγιές κατά τη διάρκεια των επιχειρήσεων διάσωσης. Ο πρόεδρος της χώρας Αμπντελματζίντ Τεμπούν κήρυξε τριήμερο εθνικό πένθος για τα θύματα.
Ιστορικό
Στις 9 Αυγούστου 2021, πολλές πυρκαγιές που σημειώθηκαν στην περιοχή της Καβυλίας και σε άλλες περιοχές ανάγκασαν τις αρχές της Αλγερίας να στείλουν στρατιώτες για να βοηθήσουν τους πολίτες στην κατάσβεση των πυρκαγιών και τις εκκενώσεις.
Στις 10 Αυγούστου 2021, πολλαπλές πυρκαγιές έκαψαν μεσογειακά δέντρα, καταστρέφοντας ελαιόδεντρα και σκοτώνοντας βοοειδή και πουλερικά. Πολλά απομακρυσμένα χωριά έχουν πολύ περιορισμένο νερό. Μερικοί χωρικοί τράπηκαν σε φυγή, ενώ άλλοι προσπάθησαν να συγκρατήσουν τις φωτιές οι ίδιοι, χρησιμοποιώντας κουβάδες, κλαδιά και στοιχειώδη εργαλεία.
Αιτίες
Σύμφωνα με τις αρχές οι αιτίες για τις πυρκαγιές θεωρούνται οι οργανωμένοι εμπρησμοί καθώς και οι υψηλές θερμοκρασίες, οι οποίες οδήγησαν σε ένα παρατεταμένο καύσωνα που σάρωσε τη Βόρεια Αφρική, σε συνδυασμό με τους ισχυρούς ανέμους και τις συνθήκες ξηρασίας.
Δολοφονία του Τζαμάλ μπιν Ισμαήλ
Λίγες ημέρες μετά την εμφάνιση των πυρκαγιών στη επαρχία Τιζί Ουζού, τα τοπικά μέσα ενημέρωσης ανέφεραν τον άγριο θάνατο ενός καλλιτέχνη και κοινωνικού ακτιβιστή που ονομάζεται Τζαμάλ μπιν Ισμαήλ, ο οποίος δέχθηκε επίθεση από μια ομάδα ανθρώπων που του έβαλαν φωτιά. Αυτός ο όχλος ισχυρίστηκε ότι πίστευαν ότι αυτός "ξεκίνησε την (άγρια) φωτιά".
Διεθνής βοήθεια
Σε μια προσπάθεια να ελεγχούν οι δασικές πυρκαγιές, η κυβέρνηση της Αλγερίας απευθύνθηκε στην Ευρωπαϊκή Ένωση για την παροχή βοήθειας, η οποία και συμφώνησε τελικά να στειλει δύο αμφίβια αεροσκάφη τύπου Canadair για να βοηθήσουν στην καταπολέμηση των πυρκαγιών στην Αλγερία. Επίσης η Ισπανία και η Ελβετία δέχθηκαν να στείλουν τρία επιπλέον Canadair, τα οποία αναμένονταν να φτάσουν στις 14 Αυγούστου.
Παραπομπές
Κατηγορία:Πυρκαγιές
Ευστάθιος της Ρώμης
Ο Ευστάθιος (Eustathius), ήταν ο τελευταίος βυζαντινός κυβερνήτης του Δουκάτου της Ρώμης.
Ο Ευστάθιος είναι γνωστός από επιγραφή στον ναό Παναγίας των στολιδιών (Santa Maria in Cosmedin) όπου αναφέρεται ότι έδωσε στην ενορία πολλά κτήματα γύρω από την Ρώμη. Είναι άγνωστο ποιο αξίωμα ή τίτλο έφερε, η επιγραφή δεν γράφει κάτι, πιστεύεται ότι ήταν χαμηλό αξιώμα αφού αυτή την εποχή τη κυβέρνηση του δουκάτου την είχε ο πάπας και ο δουξ ήταν κυρίως τυπικός. Αναφέρεται ότι ήταν πιστός του πάπα, το 756 στάλθηκε μαζί με άλλους πρεσβεία στην Ραβέννα που ανήκε στους Λομβαρδούς για να ασκήσουν την παπική εξουσία εκεί.
Αρσένιος Τζαμπλάκων
Ο Αρσένιος Τζαμπλάκων ήταν βυζαντινός μοναχός και αξιωματούχος του 14ου αιώνα.
Ευστάθιος της Ρώμης
Παραπομπές
Κατηγορία:Δούκες της Ρώμης Κατηγορία:Βυζαντινοί κυβερνήτες της Ρώμης Κατηγορία:Βυζαντινοί του 8ου αιώνα Κατηγορία:Βυζαντινοί δούκες
Αρσένιος Τζαμπλάκων
ήταν γιος του Αλεξίου Τζαμπλάκωνα μεγάλου Τζαούσιου και άρχοντα των Σερρών. Είχε εκάρη μοναχός και είχε το αξίωμα του μεγάλου Παπία, και ήταν αυτός που αποκάλυψε στον αυτοκράτορα Ανδρόνικο Γ΄ την συνωμοσία του Συργιάννη. Κατά τον δεύτερο εμφύλιο πόλεμο υποστήριξε τον Ιωάννη Καντακουζηνό και κατά την εξέγερση των Ζηλωτών της Θεσσαλονίκης φυλακίστηκε και δημεύτηκε η περιουσία του. Το 1347 ο Καντακουζηνός τον απελευθέρωσε και τον διόρισε απογραφέα στην Κωνσταντινούπολη.
Το 1352 τον βρίσκουμε άρχων του Διδυμότειχου μαζί με τον Κωνσταντίνο Ταρχανειώτη. Το 1355 επέστρεψε στο Βατοπέδι έως τον θάνατό του.
Ζωγράφος του Βερολίνου
thumb|right|350px|«[[Στάμνος του Ηρακλή και Ιφικλή (Μουσείο του Λούβρου αρ. G 192)|Ηρακλής και Ιφικλής». Ερυθρόμορφη αγγειογραφία του Ζωγράφου του Βερολίνου. 480-470 π.Χ. Λούβρο]] Ο Ζωγράφος του Βερολίνου είναι το συμβατικό όνομα σημαντικού αρχαίου Έλληνα αγγειογράφου του Αττικού ερυθρόμορφου ρυθμού. Συγκαταλέγεται στους πιο προικισμένους καλλιτέχνες της εποχής του και θεωρείται ότι είναι αυτός που άνοιξε τον δρόμο για τον πρώιμο κλασικισμό.
Εξωτερικοί σύνδεσμοι
Κατηγορία:Αρχαίοι Έλληνες αγγειογράφοι
Βέρα Πανόβα
Η Βέρα Φιοντόροβνα Πανόβα (ρωσικά: Ве́ра Фёдоровна Пано́ва, 20 Μαρτίου 1905 - 3 Μαρτίου 1973) ήταν Σοβιετική μυθιστορηματογράφος, δραματουργός και δημοσιογράφος. Γεννήθηκε στο Ροστόφ επί του Ντον, στη Σοβιετική Ένωση. Ο πατέρας ήταν ο Φίοντορ Πανόβ, ο οποίος άνοιξε δύο λέσχες γιοτ στο Ροστόφ. Ωστόσο, βρήκε τραγικό θάνατο, όταν η Βέρα ήταν ακόμα 5 ετών, αφού πνίγηκε στον ποταμό Ντον. Έτσι, μετά τον θάνατό του, η μητέρα της ξεκίνησε να εργάζεται ως πωλήτρια. Να διαβάζει και να γράφει η Βέρα, έμαθε από έναν οικογενειακό φίλο. Το γυμνάσιο το τελείωσε λίγο πριν την Οκτωβριανή Επανάσταση, αλλά δεν κατάφερε να σπουδάσει λόγω οικονομικών δυσκολιών.
Λάτρης της ποίησης διάβαζε από μικρή, ενώ σε μικρή ηλικία είχε δοκιμάσει κι η ίδια να γράψει ποίηση. Μερικοί από τους λογοτέχνες που διάβαζε ήταν ο Αλεξάντρ Σεργκέγεβιτς Πούσκιν, ο Νικολάι Γκόγκολ και ο Ιβάν Τουργκένιεφ. Ενώ παράλληλα διάβαζε εγχειρίδια επιστήμης, γεωγραφίας και ιστορίας, περισσότερο για επιμορφωτικούς λόγους. Σε ηλικία 17 ετών, ξεκινάει να εργάζεται στην εφημερίδα Trudovoy Don, γράφοντας άρθρα, με το παρωνύμιο "V". Περί το 1933, ξεκίνησε και τη δραματουργία. Το 1935, ο δεύτερος της σύζυγος και δημοσιογράφος της Komsomolskaya Pravda, συνελήφθη και φυλακίστηκε. Της επιτράπηκε μόνο μία φορά να πάει να τον δει, και αυτό το περιστατικό την ενέπνευσε και έγραψε το Svidanie.
Κατά το 1940 ζούσε στο Λένινγκραντ. Σε εκείνη τη φάση του πολέμου οι Ναζί είχαν αποκτήσει το πλεονέκτημα και αυτή με την κόρη της, κατέληξαν σε στρατόπεδο συγκέντρωσης. Παρόλα αυτά, κατάφεραν να αποδράσουν και ζούσαν έκτοτε στην περιοχή Νάρβα, παράνομα, σε μία διαλυμένη συναγωγή. Το 1943, όταν άρχισαν να υποχωρούν τα γερμανικά στρατεύματα, μετακόμισε στο Περμ, συνεχίζοντας να εργάζεται ως δημοσιογράφος. Αυτήν την περίοδο κυκλοφορεί και το πρώτος της μυθιστόρημα, το Yevdokia. Έκτοτε συνέχισε να γράφει συνεχώς. Πολλά έργα της κυκλοφόρησαν και στην αγγλική γλώσσα. Τα τελευταία χρόνια της ζωής της τα πέρασε, βοηθώντας νέους συγγραφείς, γράφοντας παράλληλα και μυθοπλαστικά έργα. Το 1967, ένα εγκεφαλικό επεισόδιο, την άφησε παράλυτη από την αριστερή πλευρά, παρόλα αυτά συνέχισε να εργάζεται με τη βοήθεια γραμματέων. Πέθανε το 1973, στο Λένινγκραντ, σε ηλικία 67 ετών.
Εξωτερικοί σύνδεσμοι
Κατηγορία:Ρωσίδες συγγραφείς Κατηγορία:Σοβιετικοί συγγραφείς Κατηγορία:Ρώσοι δημοσιογράφοι Κατηγορία:Ρώσοι σεναριογράφοι Κατηγορία:Ρώσοι μυθιστοριογράφοι Κατηγορία:Ρώσοι κομμουνιστές
Δήμος Ηρακλείας Άρτας
Ο Δήμος Ηρακλείας ήταν δήμος του νομού Άρτας. Με την εφαρμογή του σχεδίου Καλλικράτης εντάχθηκε στον νέο δήμο Γεωργίου Καραϊσκάκη. Βρισκόταν στο ανατολικό τμήμα του νομού και ήταν ορεινός δήμος. Καταλάμβανε έκταση 129.887 στρεμμάτων και είχε (πραγματικό) πληθυσμό 1.979 κατοίκους. Έδρα του ήταν η Άνω Καλεντίνη.
Διαίρεση
Στο δήμο περιλαμβάνονταν τα εξής 4 δημοτικά διαμερίσματα:
Εξωτερικοί σύνδεσμοι
Ηρακλειας Κατηγορία:Δήμος Γεωργίου Καραϊσκάκη
Σίγρι
Το Σίγρι είναι χωριό της Λέσβου που βρίσκεται στο δυτικό τμήμα του νησιού, 94 χιλιόμετρα από τη Μυτιλήνη. Σήμερα αποτελεί Δημοτικό Διαμέρισμα του Κλεισθενικού Δήμου Δυτικής Λέσβου, ενώ παλαιότερα ανήκε στον Καλλικρατικό Δήμο Λέσβου και ακόμη παλαιότερα στον Καποδιστριακό Δήμο Ερεσσού - Αντίσσης. Ο πληθυσμός του είναι 333 κάτοικοι (απογραφή 2011). Στο Σίγρι βρίσκεται το απολιθωμένο δάσος, το οποίο ανήκει στο Παγκόσμιο δίκτυο γεωπάρκων της UNESCO.
Η παρουσία των νησίδων Νησιώπη και Σεδούσα μπροστά από το χωριό δημιουργούν ένα φυσικό λιμάνι.
Ονομασία
Η ονομασία Σίγρι πιθανότατα προέρχεται από το Βενετικό Siguro, το οποίο σημαίνει ασφαλές, δηλαδή ασφαλές λιμάνι. Οι Ρωμαίοι το θεωρούσαν ασφαλές από τις συνεχόμενες επιδρομές των Πειρατών. Στις μέρες μας επικράτησε το Σιγούριον και κατόπιν η επίσημη ονομασία, η οποία είναι Σίγριον.
Ιστορία
Μετά τον 14ο αιώνα εντοπίζεται οργανωμένη κοινότητα, η οποία όμως κατά τη διάρκεια της Οθωμανικής Αυτοκρατορίας λόγω των πολλών επιθέσεων από πειρατές ερημώθηκε αρκετές φορές. Το 1667 το Σίγρι λεηλατήθηκε από τον πειρατή Georgio Maria Vitali. Το 1757 ο Σουλεϊμάν Πασάς κατασκεύασε κάστρο, το οποίο διατηρείται μέχρι και σήμερα. Πιθανολογείται ότι στο ίδιο σημείο υπήρχε οχυρωματικό έργο των Γατελούζων. Την ίδια εποχή λειτουργούσε υδραγωγείο, Τζαμί, σχολείο, χαμάμ καθώς και αγωγός που μετέφερε το νερό από παρακείμενη πηγή. Το 1789 το κάστρο διέθετε φρουρά εκατό ανδρών που είχαν στη διάθεσή τους διακόσια κανόνια. Το 1823 οι Ψαριανοί επιχείρησαν επιδρομή κατά του χωριού, μετά όμως την αποχώρησή τους οι Οθωμανοί προχώρησαν σε διώξεις του χριστιανικού πληθυσμού. Κατά το τέλος της οθωμανικής κυριαρχίας το Σίγρι κατοικείτο από Τούρκους ενώ Έλληνες εγκαταστάθηκαν μόλις στις αρχές του 20ου αιώνα.
Με την απελευθέρωση το 1912 παύει το κάστρο να υφίσταται ως Τουρκικό στρατόπεδο και περνάει στα χέρια των συμμάχων, οπού και το χρησιμοποιούν ως βάση ανεφοδιασμού κατά τη διάρκεια του Α΄ Παγκοσμίου Πολέμου. Αργότερα με την ανταλλαγή πληθυσμών οι Τούρκοι κάτοικοι εγκαταλείπουν το Σίγρι και εγκαθίσταντο σε αυτό έλληνες πρόσφυγες από τη Μικρά Ασία. Κυρίως εγκαταστάθηκαν κάτοικοι από το χωριό Χουχλιά (σήμερα Tuzla) το νησί Πασαλιμάνι στη θάλασσα του Μαρμαρά, την Τένεδο και τη Φώκαια και λιγότερο από την περιοχή της Σμύρνης, την Πάνορμο και την Αρτάκη και την Κωνσταντινούπολη ή άλλες περιοχές. Οι πρόσφυγες κάτοικοι έχουν παράδοση στη ναυτιλία και την αλιεία και τα εμπορικά πλοία των Σιγριανών οργώνουν το Αιγαίο μέχρι τον Β΄ Παγκόσμιο Πόλεμο, οπότε καταρρέουν οι μικρές αυτές επιχειρήσεις. Την περίοδο 1950 - 1960 αρκετοί κάτοικοι μεταναστεύουν στην περιοχή των Αθηνών, αλλά και σε Αυστραλία, ΗΠΑ και Καναδά.
Τον Ιούνιο του 1959 επισκέφθηκε το Σίγρι με το σκάφος του εκδότη του Μισέλ Γκαλιμάρντ ο τιμημένος με Νόμπελ λογοτεχνίας, Αλμπέρ Καμύ. Ο Καμύ, γοητευμένος από το τοπίο και συγκλονισμένος από τους ανθρώπους, δήλωσε : ''«Αργότερα, όταν αράξαμε στο Σίγρι, μαγεύτηκα από τη γραφική λιτότητα του τοπίου, τους απλούς ανθρώπους, το απολιθωμένο δάσος και το μύθο για κείνο το άλλο, που λένε πως βρίσκεται στο βυθό. Εδώ θέλω να ‘ρθω να ζήσω και να εργαστώ. Είναι ο τόπος των θεών!»''.
Σήμερα
Οι κάτοικοι του Σιγρίου ασχολούνται με την αλιεία, τη ναυτιλία, την κτηνοτροφία και τον τουρισμό καθώς το ιδιαίτερο ηφαιστειακό τοπίο της περιοχής, μαζί με το Μουσείο Φυσικής Ιστορίας και το απολιθωμένο δάσος, αλλά και οι παραλίες αυτής αποτελούν πόλο έλξης για τους τουρίστες. Στο χωριό επίσης, εκτός από το κάστρο, το οποίο διατηρείται σε καλή κατάσταση, υπάρχει το Τζαμί, που από το 1923 λειτουργεί ως εκκλησία, καθώς και τα ερείπια της δεξαμενής και του Χαμάμ. Στην ευρύτερη περιοχή βρίσκεται η Ιερά Μονή Υψηλού προς τιμήν του Αγίου Ιωάννου του Θεολόγου.μικρογραφία|Το λιμάνι του Σιγρίου.
Το χωριό διαθέτει μαρίνα και λιμάνι, το οποίο συνδέεται ακτοπλοϊκώς τη θερινή περίοδο με τη Θεσσαλονίκη και την Καβάλα.
Η υπέροχη, αμμώδης παραλία της Παναγίας Φανερωμένης βρίσκεται 4 χιλιόμετρα βόρεια του Σιγρίου.
Μεγαλονήσι Σιγρίου Λέσβου - Νισιώπη
Το Μεγαλονήσι είναι νησίδα στα δυτικά της Λέσβου, στο Σίγρι. Είναι περισσότερο γνωστό και ως Νησιώπη, αλλά και ως Μεγανήσι (σπανιότερα) και είναι η μεγαλύτερη σε έκταση νησίδα της Λέσβου. Έχει μακρόστενο σχήμα (σαν καράβι), με μήκος 2,57 χλμ. Μέγιστο πλάτος έχει 500 μέτρα και ελάχιστο 100 μέτρα. Το βόρειο άκρο της κλείνει τον κόλπο του Σιγρίου, δημιουργώντας ένα μεγάλο φυσικό λιμάνι στο οποίο αγκυροβολούν πλοία που διέρχονται το Αιγαίο και διαπερνούν τον Βόσπορο: "Ούτος είναι ο μόνος λιμήν ον οι ναυτιλόμενοι απαντώσιν από της Άνδρου μέχρις της Τενέδου" (Στράβων). Το έδαφός της είναι ηφαιστειογενές. Καλύπτεται από χαμηλή βλάστηση από φρύγανα - κυρίως αστοιβή. Λίγα αρμυρίκια φυτεύτηκαν τη δεκαετία του 1970. Παλιότερα, νοικιάζονταν ως βοσκότοπος, ενώ οι φαροφύλακες που έμεναν στο Φάρο καλλιεργούσαν κηπευτικά. Στη Νησιώπη υπήρχαν πάντοτε πολλά αγριοκούνελα. Πριν από λίγα χρόνια, μια επιδημία μείωσε επικίνδυνα τον πληθυσμό τους. Η Νησιώπη είναι δημόσιος και επισκέψιμος χώρος. Στα νοτιοανατολικά της νησίδας υπάρχει μια ωραία παραλία, κατάλληλη για μπάνιο.
Απολιθωμένο Δάσος
thumb|300px|Απολιθωμένος κορμός δένδρου|αριστερά
Το απολιθωμένο Δάσος έχει έκταση 150.000 στρέμματα και απλώνεται σε όλη τη Νοτιοδυτική περιοχή της Λέσβου. Δημιουργήθηκε πριν από 15 - 20 εκατομμύρια χρόνια, από την έντονη ηφαιστειακή δραστηριότητα που έλαβε χώρα στη Λέσβο κατά το τέλος του Ολιγοκαίνου μέχρι το μέσο Μειόκαινο, περίπου πριν 20 εκατομμύρια χρόνια. Το δάσος αποτελείται από απολιθωμένους κορμούς κωνοφόρων δέντρων και άλλων, όπως μεγάλους όρθιους κορμούς σεκόϊας που φτάνουν σε ύψος 5 μέτρων.
Έχει υποδειχθεί ως προστατευμένο φυσικό μνημείο. Το Απολιθωμένο Δάσος της Λέσβου είναι διατηρητέο μνημείο της φύσης από το 1985, σύμφωνα με το ΦΕΚ 160/Α/1985. . Το 1994 ιδρύθηκε στο Σίγρι το Μουσείο Φυσικής Ιστορίας Απολιθωμένου Δάσους Λέσβου με σκοπό τη μελέτη, ανάδειξη και προστασία του Απολιθωμένου Δάσους. Το 2004 εντάχθηκε στο Παγκόσμιο δίκτυο γεωπάρκων της UNESCO.
Πανεπιστήμιο Ναντσίνγκ
Το Πανεπιστήμιο Ναντσίνγκ (κινεζικά: 南京大學 πίνγιν: Nánjīng Dàxué, κοινώς 南大, Nándà), είναι εθνικό πανεπιστήμιο της Κίνας που βρίσκεται στην Ναντσίνγκ. Θεωρείται ένα από τα καλύτερα και πιο εκλεκτικά πανεπιστήμια της Κίνας και είναι μέλος του Συνδέσμου C9, συνδέσμου των 9 κορυφαίων κινεζικών πανεπιστημίων. Έγινε σύγχρονο πανεπιστήμιο στις αρχές του 1920. Από τα 1107 μέλη της Κινεζικής Ακαδημίας Επιστημών, 210 προέρχονται από το Πανεπιστήμιο της Ναντσίνγκ.
Σίγρι
Πηγές-Σύνδεσμοι
Κατηγορία:Χωριά της Λέσβου Κατηγορία:Δήμος Δυτικής Λέσβου
Πανεπιστήμιο Ναντσίνγκ
Το Πανεπιστήμιο Ναντσίνγκ είναι το πανεπιστήμιο που πρωταγωνίστησε στην εισαγωγή της αρχαίας Ελληνικής Φιλοσοφίας στην Κίνα. Αρχικά κυρίως αυτό πραγματοποιήθηκε από ακαδημαϊκούς του 學衡派 (Xueheng School).
Εξωτερικοί σύνδεσμοι
Ναντσινγκ
Lil Tracy
Ο Jazz Ishmael Butler είναι Αμερικανός ράπερ και τραγουδιστής γνωστός επαγγελματικά ως Lil Tracy. Ήταν επίσης γνωστός με το όνομα Yung Bruh όταν ξεκίνησε την καριέρα του. Ο Tracy είναι γνωστός για τις συνεργασίες του με τον τελευταίο ράπερ Lil Peep ειδικά για τα «Awful Things» που κορυφώθηκε στις 79 στο Billboard Hot 100 και για να είναι ένα εξέχον μέλος του "SoundCloud rap" υπόγεια ραπ σκηνή.
Ονομα γέννησης Τζαζ Ισμαήλ γνωστός και ως TracyYung BruhSouljahwitch Γεννημένος Virginia Beach, Βιρτζίνια, Η.Π.Α. Genres Hip hopbo SoundCloud rap. Έτη ενεργά 2012-σήμερα Ετικέτες Ανεξάρτητος Συναφείς πράξεις gothboiclique Lil Peep Lil Raven Lil Uzi Vert
Χριστόφορος του Όλντενμπουργκ
Ο Χριστόφορος, γερμ. Christoph (π. 1504 - 4 Αυγούστου 1566) από τον Οίκο του Όλντενμπουργκ ήταν Κόμης του Όλντενμπουργκ & Ντέλμενχορστ (1526-66) μαζί με τους αδελφούς του.
Βιογραφία
Ως δεύτερος εξάδελφος του έκπτωτου Χριστιανού Β΄ της Δανίας ενδιαφέρθηκε για την πολιτική της Σκανδιναβίας. Όταν απεβίωσε ο Φρειδερίκος Α΄ το 1534, ο γιος του Χριστιανός Γ΄ (επίσης δεύτερος εξάδελφός του) διεκδίκησε τον θρόνο. Τότε ο Χριστόφορος, που είχε γίνει Προτεστάντης, μισθώθηκε από την πόλη Λύμπεκ ως ο στρατιωτικός ηγέτης της συμμαχίας του Λύμπεκ, των Δανών λαϊκών και των Προτεσταντών εναντίον του Χριστιανού Γ΄ και των Δανών ευγενών. Ο σκοπός τους ήταν η επιστροφή του Χριστιανού Β΄ στην εξουσία, αλλά η πρόθεση του Χριστόφορου ήταν να λάβει ο ίδιος τον θρόνο.
Έγινε κυβερνήτης του Σέλαιν και της Σκάνια (της νοτιότερης επαρχίας της Σουηδίας) με τον τίτλο του αντιβασιλιά και κατέκτησε τη νήσο Φύνεν. Αλλά μετά από αυτή την ευοίωνη αρχή είχε στρατιωτικές αποτυχίες και οι σύμμαχοι διαμαρτυρήθηκαν. Το Λύμπεκ προσέφερε το στέμμα στον Αλβέρτο Ζ΄, δούκα του Μεκλεμβούργου, πράγμα που προκάλεσε αντιζηλία μεταξύ των δύο ανδρών. Εν τω μεταξύ ο Χριστιανός Γ΄ κατέλαβε τη Γιουτλάνδη και το Φύνεν και πολιόρκησε τους δύο αντιπάλους του Χριστόφορο και Αλβέρτο στην Κοπεγχάγη, ώσπου τους αιχμαλώτισε.
Μετά την ήττα του ο Χριστόφορος επέστρεψε στο Όλντενμπουργκ. Ενεπλάκη σε μερικούς πολέμους στη βόρεια Γερμανία. Σχεδίασε την κατάληψη της Σουηδίας και υποστήριξε τη Σμαλκαλδική Ένωση. Έπειτα διέμεινε σε μια μονή, όπου απεβίωσε το 1566 άγαμος, σε ηλικία 62 ετών.
Πηγές
Κατηγορία:Οίκος του Όλντενμπουργκ Κατηγορία:Κόμητες του Όλντενμπουργκ
Υπερνόβα
Υπερνόβα είναι ένας θεωρητικός τύπος υπερκαινοφανούς αστέρα που προκύπτει όταν ένας αστέρας εξαιρετικά μεγάλης μάζας καταρρέει στο τέλος της ζωής του. Σε ένα υπερνόβα, ο πυρήνας του αστέρα καταρρέει για να μετατραπεί απευθείας σε μαύρη τρύπα και δυο πίδακες πλάσματος εξαιρετικά ενεργειακοί εκπέμπονται κατά μήκος του άξονα περιστροφής του αστέρα με ταχύτητα που προσεγγίζει αυτήν του φωτός. Αυτοί οι πίδακες εκπέμπουν έντονες ακτίνες γ, και θα μπορούσαν να εξηγήσουν την προέλευση των εξάρσεων ακτίνων-γ. Φαινόμενα υπερνόβα συμβαίνουν συνήθως στις πυκνές περιοχές πολύ υψηλής αστρογένεσης των συμπαγών ανώμαλων γαλαξιών.
thumb|200px|right|Το [[Ήτα Τρόπιδος, στον αστερισμό της Τρόπιδος. Ένας από τους πλησιέστερους υποψηφίους για μετατροπή σε υπερνόβα]] Σύμφωνα με τις θεωρίες, η ενέργεια που θα απελευθερωνόταν από ένα σχετικά κοντινό υπερνόβα θα μπορούσε να εξαφανίσει κάθε ίχνος ζωής στη Γη. Επιστήμονες της NASA και του πανεπιστημίου του Κάνσας δημοσίευσαν μια μελέτη το 2005 που δείχνει ότι μια τεράστια εξαφάνιση ειδών που σημειώθηκε στη Γη πριν από 450 εκατομμύρια χρόνια (κατά το Ορβοδίσιο), θα μπορούσε να είχε προκληθεί από έξαρση ακτίνων γ. Η έκλαμψη ακτίνων γ που θα εκλυόταν από ένα υπερνόβα, χτυπώντας τη Γη για έστω και 10 δευτερόλεπτα, θα μπορούσε να αφανίσει μέχρι και το μισό του στρώματος του όζοντος. Με το στρώμα του όζοντος κατεστραμμένο, οι υπεριώδεις ακτίνες του Ήλιου θα έφταναν σε μεγάλη ποσότητα στην επιφάνεια, καταστρέφοντας ένα μεγάλο τμήμα της ζωής στις ηπείρους και στην επιφάνεια των ωκεανών και των λιμνών, σπάζοντας έτσι την διατροφική αλυσίδα.
Εάν τα υπερνόβα μπορούν να προκληθούν μόνο από αστέρες πολύ μεγάλης μάζας, τουλάχιστον 40 ηλιακών μαζών, η Γη δεν κινδυνεύει μάλλον από συμβάν τέτοιου είδους, καθώς πιστεύεται ότι ο πλησιέστερος αστέρας τέτοιας μάζας (ο η της Τρόπιδος) απέχει από μας περισσότερο από 8.000 έτη φωτός.
Κατηγορία:Υπερκαινοφανείς αστέρες
Θέλετε να χορέψετε μαζί μου;
To Voulez-vous danser avec moi ? (Θέλετε να χορέψετε μαζί μου;) είναι μια κωμωδία μυστηρίου Γαλλικής παραγωγής του 1959 σε σκηνοθεσία Μισέλ Μπουαρόν με πρωταγωνιστές τους Μπριζίτ Μπαρντό και Ανρί Βιντάλ. Η ταινία είναι βασισμένη στο μυθιστόρημα The Blonde Died Dancing του Κέλεϊ Ρους (λογοτεχνικό ψευδώνυμο των Γουίλιαμ & Όντρεϊ Ρους).
Περίληψη
Ο Ερβέ Νταντιέ είναι ένας γοητευτικός οδοντίατρος παντρεμένος με την όμορφη Βιρζινί, κόρη βιομηχάνου. Μετά από ένα καυγά του ζευγαριού ο Ερβέ θα βρεθεί σε ένα μπαρ όπου θα γνωριστεί με την σαγηνευτική Ανίτα. Λίγο αργότερα θα βρεθεί στο σπίτι της όπου θα φωτογραφηθεί από το συνεργό της σε τρυφερές περιπτύξεις. Η παγίδα έχει στηθεί και ο εκβιασμός ξεκινάει την επομένη. Λίγο μετά η Ανίτα θα βρεθεί νεκρή και οι υποψίες πέφτουν στον Ερβέ. Η Βιρζινί πεπεισμένη για την αθωότητα του θα χρησιμοποιήσει κάθε μέσο για να τον ξεμπλέξει...